Миләүшә Айтуганова: «Болгар радиосы» премиясе лауреатлары иләк аша иләнә»

	13 декабрьдә «Пирамида» күңел ачу комплексында «Болгар радио­сы» милли музыкаль премиясен тапшыру тантанасы узачак. Быел ул икенче тапкыр оештырыла. Әлеге проектның җитәкчесе «Яңа гасыр» телерадиокомпаниясенең генераль директор урынбасары – генераль продюсеры Миләүшә Айтуганова «Шәһри Казан» газетасы сорауларына җавап бирде. 	 – Миләүшә Ләбибовна, «Болгар радиосы» милли музыкаль премиясе нәрсәсе белән үзенчәлек­ле? Аны «Татар җыры»н кабатлый дип әйтүчеләр дә булды. Моның белән килешәсезме? – Мин бу ике чараны һич тә чагыштырмас идем. Алар бөтенләй төрле. «Болгар радиосы» премиясе лау­реатлары ел дәвамында «Яңа гасыр» телевидениесендә «Музыкаль дистә» тапшыруында тавыш бирү юлы белән сайлана. Тавыш бирү ачыктан-ачык бара, аны һәркем күреп тора. Гомумән, мондый проект­лар күбрәк булсын, алар бер-берсенә һич комачауламый, киресенчә, эшләү, эзләнү өчен стимул тудыра. 

Шәһри Казан

	№   |  	


